CELEX: 62016CN0498
Language: fi
Date: 2016-09-19 00:00:00
Title: Asia C-498/16: Ennakkoratkaisupyyntö, jonka Oberster Gerichtshof (Itävalta) on esittänyt 19.9.2016 – Maximilian Schrems v. Facebook Ireland Limited

28.11.2016   
            
            
               FI
            
            
               Euroopan unionin virallinen lehti
            
            
               C 441/10
            
         
      Ennakkoratkaisupyyntö, jonka Oberster Gerichtshof (Itävalta) on esittänyt 19.9.2016 – Maximilian Schrems v. Facebook Ireland Limited
      (Asia C-498/16)
      (2016/C 441/14)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberster Gerichtshof
      
         Pääasian asianosaiset
      
      
         Valittaja: Maximilian Schrems
      
         Vastapuoli: Facebook Ireland Limited
      
         Ennakkoratkaisukysymykset
      
      
                  1)
               
               
                  Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun asetuksen (EY) N:o 44/2001 (1) 15 artiklaa tulkittava siten, että kyseisessä säännöksessä tarkoitettu ”kuluttaja” menettää tämän ominaisuuden, jos hän käytettyään jo pidempään yksityistä Facebook-tiliä julkaisee oikeuksiaan valvoessaan kirjoja, pitää silloin tällöin myös esitelmiä palkkiota vastaan, ylläpitää internetsivuja, kerää lahjoituksia oikeuksiensa valvomiseen ja ottaa vastaan useiden kuluttajien hänelle luovuttamia oikeuksia sellaista sitoumusta vastaan, että nämä saavat rahallisen hyödyn oikeudenkäynnin mahdollisesta voittamisesta sen jälkeen, kun oikeudenkäyntikulut on vähennetty?
               
            
                  2)
               
               
                  Onko asetuksen N:o 44/2001 16 artiklaa tulkittava siten, että kuluttaja voi jäsenvaltiossa kotipaikkansa tuomioistuimessa vedota samanaikaisesti omien kuluttajasopimukseen perustuvien vaatimustensa kanssa myös sellaisten muiden kuluttajien samoihin seikkoihin perustuviin vaatimuksiin, joilla on kotipaikka
                  
                              a.
                           
                           
                              samassa jäsenvaltiossa,
                           
                        
                              b.
                           
                           
                              toisessa jäsenvaltiossa tai
                           
                        
                              c.
                           
                           
                              kolmannessa valtiossa,
                           
                        jos kyseessä olevat oikeudet, jotka perustuvat saman vastaajan kanssa samassa oikeudellisessa asiayhteydessä tehtyihin kuluttajasopimuksiin, on luovutettu hänelle ja jos luovutustoimi ei liity kantajan elinkeinotoimintaan tai ammattiin vaan sillä pyritään oikeuksien yhteiseen valvomiseen?
               
            
         (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL 2001, L 12, s. 1).